Billy Joel
William Martin "Billy" Joel, føddur 9. mai 1949, er ein amerikanskur tónleikari, singer-songwriter og tónaskáld. Hann er mest kendur fyri sangin "Piano Man" frá 1973, og hevur havt topp 40 sangir í 1970-árunum, 1980-árunum og 1990-árunum. Fløga hansara Greatest Hits Vol 1 & 2 er ein av best seljandi fløgunum í USA nakrantíð. Eisini hevur hann verið sætti best seljandi tónleikari í heiminum, og triðbesti seljandi tónleikari í USA.

Hann hevur verið tilnevndur til Grammy-virðisløn 23 ferðir og vunnið seks ferðir. Billy var innlimaður inn í Songwriters Hall of Fame í 1992, Rock and Roll Hall of Fame í 1999, og the Long Island Music Hall of Fame í 2006. Í 2013 tók hann ímóti Kennedy Center Honors, ið er hægsti heiður eitt listafólk kann fáa í USA. 

Billy Joel gavst, við fáum undantøkum at útgeva tónleik í 1993, men framførir framvegis løg síni á tónleikaferðum í USA og kring heimin.

Samstarv við Disney 
Í 1988 lánti Billy Joel rødd sína til animeraða hundin Dodger í Disney filminum Oliver and Company. Har sang hann eisini opnunarsangin í filminum, ið kallaðist "Why Should I Worry".

Diskografi 
 Studio útgávur
 Cold Spring Harbor (1971)
 Piano Man (1973)
 Streetlife Serenade (1974)
 Turnstiles (1976)
 The Stranger (1977)
 52nd Street (1978)
 Glass Houses (1980)
 The Nylon Curtain (1982)
 An Innocent Man (1983)
 The Bridge (1986)
 Storm Front (1989)
 River of Dreams (1993)
 Fantasies & Delusions (2001), klassiskur tónleikur

Keldur 

Føðingar í 1949
Amerikanskir raddaleikarar
Amerikanskir tónleikarar
Amerikanskir sangarar